PSI

PSI (ראשי תיבות: Pounds per Square Inch; בעברית: ליברות לאינץ' רבוע; מסומנת גם כ- lbf/in2) היא יחידת מידה השייכת ליחידות השיטה האימפריאלית, ומשמשת למדידת לחץ. PSI אחד שווה ללחץ הנוצר מהפעלת כוח של פאונד (ליברה) אחד, הפועל בתאוצת הכובד של כדור הארץ, על שטח של אינץ' רבוע אחד.

PSI היא יחידת מדידה נפוצה למדידת לחץ אוויר בצמיגי כלי רכב והיא מופיעה בשעוני עמדות ניפוח אוויר. יחידת מידה אחרת המקובלת בתחום זה היא בר (בר אחד = 14.5 PSI בקירוב). גם עוצמת נשיכה של בעלי חיים מודדים ב-PSI.

PSI אחד שווה ל־6,894.757 פסקל.

ראו גם 
 בר (מידה)
 פסקל (מידה)

קישורים חיצוניים

יחידות מידה: לחץ